**LIČKO-SENJSKA ŽUPANIJA, dr. Franje Tuđmana 4, 53 000 Gospić,** OIB: 40774389207 koju zastupa župan Ernest Petry, mag. iur. (u daljnjem tekstu: NARUČITELJ)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u ime zajednice gospodarskih subjekata:\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ukoliko je primjenjivo)

koje zastupa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: IZVOĐAČ)

sklopili su sljedeći:

**UGOVOR**

**o infrastrukturnim radovima na adaptaciji dijela prostora Doma zdravlja Otočac**

**(broj: 5/21JN)**

1. **PREDMET UGOVORA**

**Članak 1.**

Predmet ovoga Ugovora su manji infrastrukturni radovi na djelomičnoj adaptaciji Doma zdravlja Otočac za obavljanje zdravstvene djelatnosti u stacionaru.

Na temelju provedenog otvorenog postupka javne nabave radova male vrijednosti za *Radovi na adaptaciji dijela prostora DZ Otočac za obavljanje zdravstvene djelatnosti u stacionaru DZ Otočac*, koji se vodi pod evidencijskim brojem 4/23 JN, NARUČITELJ je Odlukom o odabiru (KLASA:\_\_\_\_\_\_\_\_\_\_\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_\_\_\_\_ od\_\_.\_\_\_\_ 2022. godine), odabrao ponudu IZVOĐAČA oznake \_\_\_\_\_\_\_\_\_\_\_\_\_\_ od \_\_\_\_\_\_\_\_ 2023. godine, kao ekonomski najpovoljniju ponudu sukladno objavljenom kriteriju za odabir ponude te uvjetima i zahtjevima iz dokumentacije o nabavi.

**Članak 2.**

 Radovi iz članka 1. ovoga Ugovora moraju se izvesti sukladno tehničkom opisu i troškovnicima iz Dokumentacije o nabavi te sukladno tehničkoj dokumentaciji koja se nalazi u Prilogu II Dokumentacije o nabavi.

IZVOĐAČ mora tijekom izvršenja ugovora imati na raspolaganju osobu koja će obavljati poslove koordinatora sukladno Zakonu o zaštiti na radu Pravilniku o zaštiti na radu na privremenim gradilištima i Pravilniku o osposobljavanju iz zaštite na radu i polaganju stručnog ispita. *(Ukoliko je primjenjivo)*

Koordinator zaštite na radu imenovati će se zasebnim aktom. *(Ukoliko je primjenjivo)*

Ukoliko IZVOĐAČ nije ovlašten za neke poslove, kao što su određena ispitivanja, mjerenja, kontrole i sl., u obvezi je povjeriti iste ovlaštenim osobama sukladno posebnim propisima.

**II. NAČELA UGOVORA**

**Članak 3.**

IZVOĐAČ potpisom ovog Ugovora potvrđuje da su mu poznati svi uvjeti za izvođenje radova, uvjeti pristupa predmetu nabave i da mu je poznata tehnička složenost radova.

IZVOĐAČ se potpisom ovog Ugovora odriče prava na moguće prigovore s osnova nepoznavanja uvjeta i načina izvođenja radova.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

IZVOĐAČ je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

IZVOĐAČ je obvezan tijekom izvršenja ovoga ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016. Ukoliko NARUČITELJ tijekom izvršenja ugovora dođe do saznanja da se IZVOĐAČ ne pridržava navedenih obveza, nastupa raskidni uvjet i NARUČITELJ će naplatiti jamstvo za uredno ispunjenje ugovora.

**III. CIJENA**

**Članak 4.**

Vrijednost radova iz članka 1. ovoga Ugovora je:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eura

 PDV 25% \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eura

 Ukupno: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eura

 (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

**IV. UVJETI PLAĆANJA**

**Članak 5.**

NARUČITELJ će izvedene radove platiti temeljem ispostavljenih računa, privremenih situacija koji moraju odgovarati ugovorenim jediničnim cijenama i prema stvarno izvedenim količinama koje će biti obračunate na temelju izrađene građevinske knjige i ovjerene od strane nadzornog inženjera, a putem privremenih odnosno okončane situacije u roku od 30 dana od dana primitka i ovjere privremene i/ili okončane situacije od strane nadzornog inženjera.

Okončana situacija se ispostavlja nakon što Nadzorni inženjer po završetku izvođenja radova preda NARUČITELJU na trajno čuvanje paricu (presliku) uvezanoga građevinskog dnevnika i dostavljenog jamstva za otklanjanje nedostataka u jamstvenom roku.

Plaćanje po okončanoj situaciji izvršit će se u roku od 30 dana od dana uspješno obavljene primopredaje, na IBAN IZVOĐAČA/članova zajednice gospodarskih subjekata/ podugovaratelja.

NARUČITELJ ima pravo prigovora na privremenu ili okončanu situaciju ukoliko utvrdi nepravilnosti te pozvati IZVOĐAČA da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.

Sukladno Zakonu o elektroničkom izdavanju računa u javnoj nabavi NARUČITELJ je obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

**V. UVOĐENJE U POSAO**

**Članak 6.**

NARUČITELJ se obvezuje predati dokaz o prijavi početka radova i svu raspoloživu dokumentaciju odnosno obaviti potrebne radnje i uvesti IZVOĐAČA u posao što će se konstatirati zapisnički i evidentirati upisom u građevinski dnevnik.

IZVOĐAČ se obvezuje s izvođenjem radova započeti danom uvođenja u posao.

NARUČITELJ se obvezuje uvesti IZVOĐAČA u posao u roku od 45 dana od dana potpisa Ugovora.

IZVOĐAČ je dužan, prije početka izvođenja radova pripremljenu dokumentaciju i objekt detaljno proučiti i NARUČITELJA upozoriti na moguće nedostatke ili nejasnoće i u svezi s tim tražiti pismene upute.

**VI. PRIPREMA GRADILIŠTA**

**Članak 7.**

Gradilište mora biti uređeno u skladu s čl. 133. Zakona o gradnji i u skladu s posebnim zakonom. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda te buka svodi na najmanju mjeru.

Privremene građevine izgrađene u okviru pripremnih radova, oprema gradilišta, neutrošeni građevinski i drugi materijal, otpad i sl. moraju se ukloniti i dovesti zemljište na području gradilišta i na prilazu gradilišta u uredno stanje prije tehničkog pregleda.

**Članak 8.**

Gradilište mora biti osigurano u skladu s čl. 134. Zakona o gradnji i ograđeno radi sigurnosti prolaznika i sprječavanja nekontroliranog pristupa ljudi na gradilište.

Ograđivanje gradilišta nije dopušteno na način koji bi mogao ugroziti prolaznike.

Gradilište mora biti označeno pločom koja obvezno sadrži ime, odnosno tvrtku investitora, projektanta, IZVOĐAČA i osobe koja provodi stručni nadzor građenja, naziv i vrstu građevine koja se gradi, naziv i oznaku glavnog projekta, datum prijave početka građenja.

**VII. DOKUMENTACIJA NA GRADILIŠTU**

**Članak 9.**

IZVOĐAČ na gradilištu mora imati dokumentaciju sukladno čl. 135. Zakona o gradnji.

Dokumentacija iz st. 1. ovoga članka mora biti napisana na hrvatskom jeziku latiničnim pismom.

**VIII. GLAVNI IZVOĐAČ- u slučaju više izvođača**

**Članak 10.**

Sukladno čl. 55. st. 2. Zakona o gradnji ako u građenju sudjeluju dva ili više izvođača, investitor ugovorom o građenju određuje glavnog izvođača koji je odgovoran za međusobno usklađivanje radova i koji imenuje glavnog inženjera gradilišta.

NARUČITELJ određuje za glavnog izvođača \_\_\_\_\_\_\_\_\_\_\_\_\_\_\_\_\_\_\_koji je odgovoran za međusobno usklađivanje radova i koji imenuje glavnog inženjera gradilišta.

**IX. ODGOVORNA OSOBA ZA IZVOĐENJE RADOVA**

**Članak 11.**

IZVOĐAČ imenuje glavnog inženjera gradilišta (ukoliko ima više izvođača)/ inženjera gradilišta u svojstvu odgovorne osobe koja vodi građenje, odnosno pojedine radove.

Glavni inženjer/inženjer gradilišta može biti istodobno i voditelj radova za određenu vrstu radova. Glavni inženjer gradilišta ili inženjer gradilišta, odnosno voditelj radova mogu biti osobe koje ispunjavaju uvjete za obavljanje tih poslova prema posebnom zakonu.

IZVOĐAČ se obvezuje odluku o imenovanju glavnog inženjera/inženjera gradilišta dostaviti NARUČITELJU.

**X. PREDSTAVNIK NARUČITELJA**

**Članak 12.**

Predstavnik NARUČITELJA kao odgovorna osoba prati realizaciju izvođenja ugovorenih radova i rad IZVOĐAČA, glavnog inženjera/inženjera gradilišta, stručnog nadzora i koordinatora zaštite na radu i ima pravo pristupa na gradilište u svako doba uz poštivanje pravila propisana Zakonom o zaštiti na radu.

Nadalje, kontrolira je li izvršenje Ugovora u skladu s uvjetima određenima u dokumentaciji o nabavi i odabranom ponudom.

Predstavnika NARUČITELJA zaduženog za praćenje realizacije ovoga Ugovora određuje pročelnica Upravnog odjela za društvene djelatnosti.

**XI. NADZOR**

**Članak 13.**

Izvođenje radova NARUČITELJ će nadzirati putem stručnog nadzora nad izvođenjem radova, a IZVOĐAČ je dužan omogućiti mu nesmetano provođenje stalnog i svakodnevnog stručnog nadzora nad izvođenjem radova.

Nadzorni inženjer koji će u ime NARUČITELJA obavljati stručni nadzor, ima sva prava i obveze u provedbi stručnog nadzora u okviru zakonskih odredbi i ugovora s NARUČITELJEM, a naročito za cjelovitost i međusobnu usklađenost stručnog nadzora i nadzornih inženjera za pojedinu vrstu radova koji će vršiti stručni nadzor nad izvođenjem radova po ovom Ugovoru.

NARUČITELJ je dužan prije početka izvođenja radova dostaviti IZVOĐAČU presliku ugovora o obavljanju stručnog nadzora.

**XII. PRIMOPREDAJA**

**Članak 14.**

Nakon završetka radova i dostave jamstva za otklanjanje nedostataka u jamstvenom roku, obavit će se primopredaja. O primopredaji se sastavlja zapisnik, a potpisuju ga Nadzorni inženjer, ovlašteni predstavnici NARUČITELJA i IZVOĐAČA.

**Članak 15.**

Ako se ustanovi da pojedini radovi nisu izvedeni prema ovome Ugovoru i da postoje nedostaci ili su radovi nekvalitetno izvedeni, IZVOĐAČ je obvezan te nedostatke otkloniti o svom trošku.

U slučaju da IZVOĐAČ ne otkloni sve utvrđene nedostatke u zadanom roku, NARUČITELJ će nedostatke otkloniti na trošak IZVOĐAČA i aktivirati jamstvo za uredno ispunjenje ugovora ili jamstvo za otklanjanje nedostataka u jamstvenom roku.

**XIII. ROK IZVOĐENJA**

**Članak 16.**

IZVOĐAČ se obvezuje s izvođenjem radova započeti danom uvođenja u posao, a završiti s izvođenjem istih u roku od 2 (dva) mjeseca od dana uvođenja u posao.

 Pod danom završetka radova smatra se dan kada IZVOĐAČ, NARUČITELJ i nadzorni inženjer zajednički konstatiraju završetak radova upisom u građevinski dnevnik.

Završetak ugovorne obveze obuhvaća i primopredaju adaptiranog prostora u objektu.

Utvrđeni rok za završetak radova iznimno se može produžiti u sljedećim slučajevima:

* u kojima je radi bitno promijenjenih okolnosti ili više sile IZVOĐAČ bio spriječen izvoditi radove te je u tim slučajevima, dužan pisanim putem zahtijevati produljenje roka završetka radova;
* kada zbog nepovoljnih vremenskih prilika nije bilo moguće izvoditi pojedine vrste radova, rok izvođenja radova produljit će se za odgovarajući broj dana, što se utvrđuje u građevinskom dnevniku, a ovjerava nadzorni inženjer temeljem evidencije meteoroloških uvjeta tijekom izvođenja radova i
* kada NARUČITELJ izda nalog o privremenoj ili trajnoj obustavi radova.

**XIV. ZAJEDNICA GOSPODARSKIH SUBJEKATA***(ako je primjenjivo)*

**Članak 17.**

Sukladno ponudi iz članka 1. ovoga Ugovora, ugovorne strane utvrđuju člana/ove zajednice gospodarskih subjekata i radove koje će isti izvesti, kako slijedi:

-

-

NARUČITELJ se obvezuje isplatiti cijenu radova iz prethodnog stavka na način utvrđen člankom 5. ovoga Ugovora, na IBAN članova zajednice gospodarskih subjekata.

**XV. PODUGOVARATELJI** *(ako je primjenjivo)*

**Članak 18.**

Sukladno čl. 222. ZJN 2016. i ponudi iz čl. 1. ovoga Ugovora, ugovorne strane utvrđuju podugovaratelja/e i radove koje će isti izvesti, kako slijedi:

- dio ugovora dan u podugovor (predmet ili količina, vrijednost ili postotni udio)

- podatak o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

Podugovaratelj ispostavlja račune IZVOĐAČU do gore navedenog iznosa bez PDV-a, a na računima mora biti naznačen pravni temelj za prijenos porezne obveze. IZVOĐAČ ispostavlja račune NARUČITELJU, kojima prilaže i račune podugovaratelja, na kojemu obračunava osnovicu za dio radova koji je on izveo, PDV na svoju osnovicu, PDV za podugovaratelja i ukupan iznos.

NARUČITELJ se obvezuje direktno isplatiti cijenu radova podugovaratelju na način utvrđen čl. 5. ovoga Ugovora, na IBAN podugovaratelja.

Sudjelovanje podugovaratelja ne utječe na odgovornost IZVOĐAČA za izvršenje ovog Ugovora.

**XVI. UGOVORNA KAZNA**

**Članak 19.**

Ukoliko krivnjom IZVOĐAČA dođe do prekoračenja ugovorenog roka izvođenja radova NARUČITELJ ima pravo od IZVOĐAČA naplatiti ugovornu kaznu za prekoračenje ugovorenog roka.

Ugovorna kazna se utvrđuje u visini 2‰ (dva promila) od ukupno ugovorenog iznosa za svaki dan prekoračenja roka, s tim da sveukupno ugovorna kazna ne može biti veća od 10% (deset posto) od ugovorene vrijednosti radova bez PDV-a.

**XVII. JAMSTVO ZA UREDNO ISPUNJENJE UGOVORA**

**Članak 20.**

 IZVOĐAČ je dužan u roku od 10 dana od dana obostranog potpisa ugovora, naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa bez PDV-a, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi čl. 29., st. 2. Zakona o obveznim odnosima.

U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije.

IZVOĐAČ može umjesto traženog jamstva dati novčani polog u traženom iznosu. Novčani polog može se uplatiti na: Ličko-senjska županija, IBAN: HR51 23400091800009008, model: 68, poziv na broj: 7307-OIB uplatitelja.

U slučaju zajednice gospodarskih subjekata NARUČITELJ će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.

Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku.

Neiskorišteno jamstvo NARUČITELJ će vratiti IZVOĐAČU nakon primopredaje radova i dostave jamstva za otklanjanje nedostataka u jamstvenom roku.

**XVIII. JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 21.**

 IZVOĐAČ je dužan prije primopredaje objekta, a najduže u roku od 15 dana nakon završetka radova, NARUČITELJU predati jamstvo za otklanjanje nedostataka u jamstvenom roku u vrijednosti 10% (deset posto) ukupne vrijednosti izvedenih radova bez PDV-a utvrđene po okončanom obračunu, u obliku bankarske garancije „bez prigovora“ i „na prvi poziv“ na kojoj je kao korisnik naznačena Ličko-senjska županija sukladno čl. 1039. Zakona o obveznim odnosima, s jamstvenim rokom od \_\_\_\_\_\_\_\_ (sukladno navedenom u ponudi)mjeseci.

NARUČITELJ će prihvatiti jamstvo za otklanjanje nedostataka u jamstvenom roku koje može glasiti na sve članove zajednice, a ne samo na jednog člana te jamstvo tada mora sadržavati navod o tome da je riječ o zajednici ponuditelja ili da svaki član zajednice gospodarskih subjekata dostavi jamstvo za svoj dio garancije koje također mora sadržavati navod o tome da je riječ o zajednici gospodarskih subjekata (ukoliko je primjenjivo).

Jamstvo za otklanjanje nedostataka u jamstvenom roku naplatit će se u slučaju povrede obveze otklanjanja nedostataka.

IZVOĐAČ može umjesto traženog jamstva dati novčani polog u traženom iznosu. Novčani polog može se uplatiti na: Ličko-senjska županija, IBAN:HR51 23400091800009008, model: 68, poziv na broj: 7307-OIB uplatitelja.

U slučaju zajednice gospodarskih subjekata NARUČITELJ će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije(ukoliko je primjenjivo).

Neiskorišteno jamstvo NARUČITELJ će vratiti IZVOĐAČU nakon proteka jamstvenog roka.

**XIX. JAMSTVENI ROK**

**Članak 22.**

 Jamstveni rok za izvedene radove iz članka 1. ovoga Ugovora je \_\_\_\_\_\_\_ (*sukladno navedenom u ponudi*) mjeseci, a počinje teći od dana završetka radova.

**XX. RASKID UGOVORA**

**Članak 23.**

U slučaju nepoštivanja obveza iz ovoga Ugovora od strane IZVOĐAČA, NARUČITELJ će pisanom reklamacijom dati IZVOĐAČU naknadni rok od dva dana da ispravi povredu. U slučaju da IZVOĐAČ ne ispravi povredu i u slučaju kršenja primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016, ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će IZVOĐAČA izvijestiti pisanim putem preporučenom poštanskom pošiljkom ili na drugi dokaziv način.

U slučaju da se povrede obveza ponavljaju, bez obzira što IZVOĐAČ ispravi povrede, ugovorne strane su suglasne da nakon treće pisane reklamacije nastupa raskidni uvjet i da učinci ovoga Ugovora prestaju.

**Članak 24.**

NARUČITELJ je obvezan raskinuti ugovor o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju čl. 321. ZJN 2016
2. je IZVOĐAČ morao biti isključen iz postupka javne nabave zbog postojanja osnova za isključenje iz čl. 251. st. 1. ZJN 2016
3. se ugovor nije trebao dodijeliti IZVOĐAČU zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz čl. 258. Ugovora o funkcioniranju Europske unije
4. se ugovor nije trebao dodijeliti IZVOĐAČU zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.

**Članak 25.**

NARUČITELJ će raskinuti Ugovor u slučaju da IZVOĐAČ:

* ne ispunjava uvjete za obavljanje djelatnosti građenja sukladno Zakonu o poslovima i djelatnostima prostornog uređenja i gradnje i Zakonu o gradnji,
* ne povjeri obavljanje poslova iz čl. 2. st. 3. ovoga Ugovora ovlaštenim osobama sukladno posebnim propisima,
* koordinator ne ispunjava uvjete propisane sukladno Zakonu o zaštiti na radu, Pravilniku o zaštiti na radu na privremenim gradilištima i Pravilniku o osposobljavanju iz zaštite na radu i polaganju stručnog ispita.

**Članak 26.**

U slučaju raskida ugovora iz čl. 23., 24. i 25. ovoga Ugovora, NARUČITELJ će naplatiti jamstvo za uredno ispunjenje ugovora iz čl. 20. ovoga Ugovora.

**XXI. IZMJENE UGOVORA O JAVNOJ NABAVI TIJEKOM NJEGOVA TRAJANJA**

**Članak 27.**

 NARUČITELJ smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama čl. 315. – 320. ZJN 2016.

**XXII. ZAVRŠNE ODREDBE**

**Članak 28.**

Na odgovornost ugovornih strana za ispunjenje obveza te svemu ostalom što nije određeno odredbama ovog Ugovora, uz odredbe Zakona o javnoj nabavi, na odgovarajući način primjenjivat će se odredbe Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje i ostalih propisa koji uređuju predmetno područje.

**Članak 29.**

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u Gospiću.

**Članak 30.**

Ovaj Ugovor sastavljen je u šest primjeraka od kojih NARUČITELJ zadržava četiri primjerka, a IZVOĐAČ dva primjerka.

**Članak 31.**

Ugovorne strane potpisom preuzimaju prava i obveze iz ovoga Ugovora.

 ZA IZVOĐAČA: ZA NARUČITELJA:

 DIREKTOR ŽUPAN

 Ernest Petry, mag. iur.

KLASA: URBROJ:

Gospić,\_\_\_\_\_\_\_\_\_2021. godine